**ОДОБРЯВАМ: (П) дата: 09.07.2019**

**ГЕОРГИ димитров МИЛЧИН**

**главен секретар на иа гит**

**длъжностно лице по чл. 7, ал. 1 от зоп**

СЪГЛ. ЗАПОВЕД № 3-0682/11.07.2016 г. НА ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ „ГЛАВНА ИНСПЕКЦИЯ ПО ТРУДА“

 **ДОКУМЕНТАЦИЯ**

за открита процедура за възлагане на обществена поръчка с предмет:

**„Разработване на методика за планиране на дейността и контрол чрез**

**въпросници за самоконтрол“**

по проект BG05M9OP001-3.004 „Оптимизация и иновации в ИА ГИТ“

**СОФИЯ 2019**

**СЪДЪРЖАНИЕ**

**I. ОСНОВНИ ПОЛОЖЕНИЯ**

**II. КРИТЕРИЙ ЗА ВЪЗЛАГАНЕ НА ПОРЪЧКАТА**

**III. Изисквания към участниците в процедурата. ЛИЧНО СЪСТОЯНИЕ НА УЧАСТНИЦИТЕ**

**IV. Изисквания към участниците в процедурата. КРИТЕРИИ ЗА ПОДБОР**

**V. ПОДГОТОВКА И СЪДЪРЖАНИЕ НА ОФЕРТИТЕ**

**VI. ПРЕДСТАВЯНЕ НА ОФЕРТИТЕ**

1. **ОСНОВНИ ПОЛОЖЕНИЯ**

 Във връзка с чл. 31, ал. 1 от Закона за обществените поръчки, Изпълнителна агенция „Главна инспекция по труда“ предоставя на участниците в обществена поръчка с предмет **„Разработване на методика за планиране на дейността и контрол чрез въпросници за самоконтрол“ от проект BG05M9OP001-3.004 „Оптимизация и иновации в ИА ГИТ“,** указания за подготовка на офертите и приложените образци на документи. Подробна информация за поръчката и начина на изпълнение на дейностите по нея се съдържа в Техническата спецификация – приложение към настоящата документация.

1. Участник в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която е установено, при условие че отговаря на предварително обявените изисквания на възложителя, посочени в документацията за обществената поръчка и на изискванията на ЗОП и ППЗОП. Участниците са длъжни да съблюдават сроковете и условията, посочени в обявлението и документацията за обществената поръчка. Участниците се представляват от лицата, представляващи ги по закон или от упълномощени лица, което се доказва с представяне на пълномощно. Клон на чуждестранно лице може да е участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът. Участниците декларират отсъствието/наличието на съответните основания за отстраняване, предприетите мерки за надеждност и съответствието си с критериите за подбор, попълвайки и подавайки като част от офертите си Единен европейски документ за обществени поръчки (ЕЕДОП). Всеки участник има право да представи само една оферта по настоящата обществена поръчка, за целия й обем.
2. Разяснения по условията на процедурата се дават при условията, определени в чл. 33 от ЗОП.
3. Обменът на информация между възложителя и участниците се осъществява в писмен вид.

**4.** Информацията от възложителя към участниците, свързана с процедурата за възлагане на обществената поръчка се публикува на профила на купувача на интернет адреса, посочен в обявлението за поръчка, в самостоятелно обособената за целта електронна преписка в съответствие с чл. 36 а., чл. 43 от ЗОП и чл. 24 от ППЗОП.

**5.** Участниците могат да представят своите писма и уведомления чрез факс, препоръчано писмо с обратна разписка, или по електронен път при условията и по реда на Закона за електронния документ.

 **6.** Вид на процедурата и правно основание за провеждането й: Възложителят открива на основание чл. 73, ал. 1 от ЗОП открита процедура по чл. 18, ал. 1, т. 1 от ЗОП и одобрява обявлението и документацията за обществената поръчка.

**7**. Прогнозната стойност на обществената поръчка е в размер на **352 000,00** (триста петдесет и две хиляди) **лв. без ДДС**, съответно 422 400,00 (четиристотин двадесет и две хиляди и четиристотин) лв. с ДДС.

**8.** Изпълнението на поръчката се финансира със средства по Проект **BG05M9OP001-3.004 Оптимизация и иновации в ИА ГИТ**, финансиран от Оперативна програма „Развитие на човешките ресурси“ 2014-2020, по който конкретен бенефициент е Изпълнителна агенция „Главна инспекция по труда“.

**9.** Ценовите предложения на участниците не трябва да надхвърлят посочената в **т. 7** прогнозна стойност, която е определена като максимален размер на финансовия ресурс на възложителя. Възложителят няма да разглежда и оценява оферти, които съдържат ценово предложение, надхвърлящо посочената стойност. Предлаганата от участник в Обществената поръчка цена трябва да включва всички необходими разходи за изпълнение на поръчката, включително, но не само възнаграждения и осигуровки, консумативи, преводи и др., както и очакваната печалба и допълнително включен по преценка на участника обем от дейности към дължимото изпълнение, като възложителят няма да дължи заплащането на сума в допълнение или надвишаваща цената по договора.

**10.** Разплащанията по договора за обществената поръчка ще се извършват при условията и по реда, посочени в проекта на договор, приложение към настоящата документация.

**11**. Срок на валидност на офертите: Срокът на валидност на офертите е 6 (шест) месеца, считано от крайния срок за получаване на офертите.

**12**. Обособени позиции: **поръчката не е разделена на обособени позиции**. Разделянето на обществената поръчка на обособени позиции е нецелесъобразно за възложителя, тъй като се цели получаването на един ясно обозначен краен резултат, съвкупност от който, са всички предвидени дейности и етапи по изпълнението на поръчката, а именно **разработване на методика за планиране на дейността и контрол чрез въпросници за самоконтрол**. В този смисъл отделните етапи са предвидени по начин, който ще осигури изпълнението на целта чрез извършването на логически последователни и подлежащи на контрол дейности. При разделяне на обособени позиции на предмета на поръчката съществува риск, изпълнението на поръчката да бъде прекомерно затруднено от гледна точка на координацията между различните изпълнители по обособените позиции, което от своя страна определено би застрашило правилното и навременно изпълнение на предвидените дейности в цялост. Разделянето на обособени позиции поставя пречка пред Възложителя и при определянето на конкретни срокове за изпълнение, тъй като изпълнението на едната позиция ще зависи изцяло от другата и обратно.

**13.** Възможност за представяне на варианти в офертите: Не се допуска представянето на варианти в офертите.

**14.** Определеният изпълнител представя гаранция, обезпечаваща изпълнението на договора, при подписването му в размер на 5% от стойността на договора без ДДС. Гаранцията се представя във форма по избор, съгласно чл. 111, ал. 5 от ЗОП. Срокът на валидност на банковата гаранция/застраховката следва да бъде, срокът на гаранционната поддръжка на информационната система след приемането и от възложителя в производствена среда, като при необходимост срокът на валидност на банковата гаранция се удължава или се издава нова. Условията и сроковете за задържане или освобождаване на гаранцията за изпълнение са уредени в проекта на договор, неразделна част от настоящата документация за обществената поръчка.

**15**. Място и срок за изпълнение: Настоящата обществена поръчка ще се изпълнява на територията на Република България. **Максималният допустим срок** за изпълнение на поръчката е **12 (дванадесет) месеца**, считано от датата на сключване на договора за обществена поръчка. Участник, който представи оферта със срок за изпълнение, по-дълъг от посочения максимален срок, ще бъде отстранен от по-нататъшно участие в настоящата процедура.

**16.** При изчисляване на сроковете във връзка с настоящата процедура се прилага разпоредбата на чл. 28 от ППЗОП.

**17.** Възложителят осигурява неограничен, пълен, безплатен и пряк достъп до всички документи за обществената поръчка, публикувани на създадения и поддържан Профил на купувача, на следния интернет адрес: <http://www.gli.government.bg/page.php?c=205&id=81>. Публикуването на документацията в профила на купувача се извършва в деня на публикуването на обявлението в „Официален вестник“ на Европейския съюз.

**18.** Общи изисквания към изпълнението на поръчката: При изпълнението на поръчката изпълнителят трябва да спазва всички изисквания на възложителя, в съответствие с изискванията на техническата спецификация, предложението за изпълнение на поръчката, методиката за оценка на офертите и клаузите на договора. С подаването на оферта се счита, че участниците се съгласяват с всички условия на възложителя, в т.ч. с определения срок на валидност на офертите и с проекта на договор.

1. **Критерий за възлагане на поръчката**
2. Обществената поръчка се възлага въз основа на икономически най-изгодната оферта, определена въз основа на „оптимално съотношение качество/цена“, съгласно чл. 70, ал. 2, т. 3 от ЗОП.
3. На основание чл. 70, ал. 3 от ЗОП, избраният критерий за възлагане е посочен в обявлението и настоящата документация.
4. Методиката за оценка на офертите се съдържа в **Приложение № 3**, неразделна част от документацията за участие в настоящата процедура.
5. **Изисквания към участниците в процедурата. ЛИЧНО СЪСТОЯНИЕ НА УЧАСТНИЦИТЕ.**
6. Възложителят ще отстрани от участие всеки участник, за който са налице следните основания за отстраняване:
	1. е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;
	2. е осъден с влязла в сила присъда, за престъпление, аналогично на тези по т. 1.1. в друга държава членка или трета страна;
	3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.
	4. е налице неравнопоставеност в случаите по чл. 44, ал. 5 от ЗОП;
	5. е установено, че:
7. е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
8. не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**1.6.** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

* 1. е налице конфликт на интереси, който не може да бъде отстранен.
	2. не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
	3. е представил оферта, която не отговаря на:
		+ 1. предварително обявените условия за изпълнение на поръчката;
			2. правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 на ЗОП;
	4. не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 – 5 от ЗОП;
	5. е свързано лице с друг участник в процедурата;
	6. е подал оферта, които не отговарят на условията за представяне, включително за форма, начин и срок.
	7. са налице основания за отстраняване по чл. 5, ал. 1, т. 3, буква „а“, във връзка с чл. 3, т. 8 от забранителните основания по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.
	8. са налице забранителните основания по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).
1. Основанията по т. 1.1, 1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
2. Когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 1.1, 1.2 и 1.7 се отнасят и за това физическо лице.
3. От участие в процедурата за възлагане на обществената поръчка се отстранява участник - обединение от физически и/или юридически лица, когато за член на обединението е налице някое от основанията за отстраняване по чл. 54, ал. 1 от ЗОП.
4. На основание чл. 46, ал. 1 от ППЗОП, участниците са длъжни да уведомяват писмено възложителя в 3-дневен срок от настъпване на обстоятелство по чл. 54, ал. 1, и чл. 101, ал. 11 от ЗОП.
5. **Изисквания към участниците в процедурата. КРИТЕРИИ ЗА ПОДБОР.**

Всеки участник следва да отговаря на минималните изисквания за технически и професионални способности, посочени в раздел III - т.1.3 от обявлението за обществената поръчка.

Възложителят не поставя изисквания за годност и икономическо и финансово състояние.

 **1.** **Изисквания за технически и професионални способности на участниците:**

 **1.1.** Участникът следва да е изпълнил дейности с предмет и обем, идентични или сходни с тези на поръчката, за последните три години от датата на подаване на офертата.

За доказване на техническите и професионалните способности във връзка с поставеното изискване участниците представят: списък на услугите (дейностите), изпълнени през последните три години от датата на подаване на офертата, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената дейност/услуга.

Списъкът се представя чрез попълване на информацията в част ІV, раздел „В“ на Единния европейски документ за обществени поръчки (ЕЕДОП).

Документите, доказващи съответствието с критериите за подбор се представят от участника избран за изпълнител, при подписване на договора за възлагане на обществената поръчка, съгласно чл. 112, ал. 1, т. 2 от ЗОП, които могат да бъдат следните: Удостоверение, издадено от получателя на услугата, деклариран в ЕЕДОП, част ІV, раздел „В“ (списък на услугите) или точен уеб адрес към публичен сайт, на който се съдържа информация за изпълнението на съответните дейности, сайт на получателя или линк на обществена поръчка в профили на купувача, или електронна преписка в Агенцията по обществени поръчки, както и всякакъв друг еквивалентен източник на информация, удостоверяващ изпълнението на декларираните дейности. Съответният уеб адрес може да бъде посочен в информацията в част ІV, раздел „В“ на Единния европейски документ за обществени поръчки (ЕЕДОП).

Доказателствата следва да са съотносими към декларираните в списъка изпълнени услуги/дейности.

Под „изпълнена“ услуга/дейност следва да се разбира дейност, която е приключила в рамките на 3-годишния период от датата на подаване на офертата, независимо от датата на възлагане на услугата и резултатът от нея е приет от съответния възложител.

 **Изисквано минимално ниво:** Участникът следва да е изпълнил успешно най малко:

 а) една дейност свързана с разработване и внедряване на уеб-базирана информационна/и система/и, с използване на система за управление на бази данни (СУБД), обслужваща минимум 50 вътрешни потребители;

 б) една дейност включваща консултантски услуги в областта на здраве и безопасност при работа;

 **и**

 в) една дейност свързана с организиране и/или провеждане на обучения, конференции, и/или други аналогични дейности за не по-малко от 340 души.

 *\* Изискването ще се приеме за изпълнено, независимо дали дейностите са изпълнени в рамките на една или повече услуги/договори.*

 **1.2.** Участникът следва да разполага с персонал и/или с ръководен състав с професионална компетентност за изпълнението на поръчката.

По смисъла на §2, т. 41 от ДР на ЗОП - професионалната компетентност е наличие на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.

За доказване на техническите и професионалните способности във връзка с поставеното изискване участниците представят списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата.

Документите, доказващи съответствието с критериите за подбор се представят от участника избран за изпълнител, при подписване на договора за възлагане на обществената поръчка, съгласно чл. 112, ал. 1, т. 2 от ЗОП, които следва да доказват професионалната компетентност на лицата.

При подаване на оферта участникът декларира липсата на основанието за отстраняване и съответствие с критериите за подбор в ЕЕДОП.

Списъкът на персонала се представя чрез попълване на информацията в част ІV, раздел „В“ на Единния европейски документ за обществени поръчки (ЕЕДОП).

 **Изисквано минимално ниво:** Участникът трябва да разполага с екип от експерти за изпълнение на обществената поръчка. Екипът трябва да бъде в следния състав и да отговаря на следните изисквания и условия:

1. Ръководител екип 1 (един) брой, който има висше образование в област „Технически науки” или „Природни науки, математика и информатика”; е бил ръководител на най-малко 1 успешно приключил проект с предмет, включващ разработка и внедряване на уеб базирана информационна система;
2. Бизнес анализатор 1 (един) брой, който има: висше образование в област „Технически науки” или „Природни науки, математика и информатика”; е извършвал анализ на бизнес процеси в най-малко 1 успешно приключил проект с предмет, включващ разработка и внедряване на уеб базирана информационна система с използване на СУБД.
3. Експерт „Организатор – логистика“ 1 (един) брой, който има: висше образование – с образователно-квалификационна степен „бакалавър“; участие при изпълнение на минимум 2 (две) дейности, свързани с осигуряване и/или организиране и/или провеждане на обучения и/или семинари и/или публични събития;
4. Експерт „Безопасност и здраве при работа“ 1 (един) брой, който има: висше образование; общ трудов стаж – минимум 5 години, от които поне 3 години в областта на безопасност и здраве при работа; специфичен опит – участвал самостоятелно или като ръководител на екип в разработване на поне 5 (пет) оценки на риска;

 ***\**** *Не се допуска едно лице да съвместява различни позиции, независимо че може да отговаря на изискванията, приложими за повече от една позиция в екипа.*

**2.** При участници обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 **3.** В случай, че участникът ще ползва подизпълнители, следва да се спазват условията на чл. 66 от ЗОП. Подизпълнителите трябва да отговарят на съответните критерии за подбор, съобразно вида и дела на поръчката, която те ще изпълняват, посочен в офертата на участника, и за тях да не са налице снования за отстраняване в процедурата.

3.1. Участникът следва да представи доказателства за поетите от подизпълнителите задължения.

**4.** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности, при спазване условията на чл. 65 от ЗОП.

4.1. Участникът следва да представи документи за поетите от третите лица задължения.

1. Съгласно чл. 67, ал. 5 от ЗОП, Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в ЕЕДОП.

#  V. Подготовка и съдържание на офертите

 **1.** Участникът декларира лично състояние, липсата на основания за отстраняване, посочени по т. ІІI, т. 1 и съответствието с поставените от възложителя критерии за подбор по т. IV. от настоящите указания, чрез представяне на Единен европейски документ за обществени поръчки (ЕЕДОП), съгласно чл. 67, ал. 1 от ЗОП.

 Съгласно чл. 67, ал. 4 от ЗОП, ЕЕДОП се представя задължително в електронен вид.

 В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

 В част II, Раздел Б от ЕЕДОП се посочват името/ната и адресът/ите на лицето/ата, упълномощено/и да представляват участника за целите на процедурата за възлагане на Обществената поръчка.

 Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията съгласно чл. 67, ал. 1 от ЗОП.

 Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

 Когато участник в обществена поръчка е обединение, което не е юридическо лице, в част II, Раздел А от ЕЕДОП на всеки от участниците в обединението се посочва съответната информация за останалите участници. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

 В случай, че обединението не е регистрирано, договорът се сключва след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено.

 **2.** Участниците посочват правно-организационната форма, под която осъществяват дейността си чрез идентификацията, посочена в част II, раздел „А“ от ЕЕДОП, и в тази връзка и на основание чл. 40, ал. 3 от ППЗОП вписват задължените лица по смисъла на чл. 54, ал. 2 и ал. 3 от ЗОП, чрез попълване на част II, раздел „Б“ на Единния европейски документ за обществени поръчки (ЕЕДОП).

 При поискване от страна на възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и ал. 3 от ЗОП, независимо от наименованието на органите, в които участват или длъжностите, които заемат.

 **3.** **В част III, раздел „Г“ на Единния европейски документ за обществени поръчки (ЕЕДОП)** участниците декларират информация, свързана със специфични национални основания за изключване (отстраняване) като:

 - осъждания за престъпления по чл. 194-208, чл. 213а-217, чл. 219 – 252, чл. 254а – 255а и чл. 256 - 260 НК (чл. 54, ал. 1, т. 1 от ЗОП); Посочва се информация за престъпления, аналогични с описаните, когато лицата са осъдени в друга държава.

 - нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);

 - нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);

 - свързаност по смисъла на § 2, т. 44 от ДР на ЗОП между участниците в обществената поръчка (чл. 107, т. 4 от ЗОП);

 - основания за отстраняване по чл. 3, т. 8 от Закон за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е налице изключението по чл. 4 от същия закон;

 - основанията за отстраняване по чл. 69 от Закона за противодействие на корупцията и за отнемане на незаконно придобитото имущество.

 В случай, че изброените **по горе в т. 3** основания за отстраняване не са налице по отношение на даден участник, в част III, раздел „Г“ на ЕЕДОП се посочва **отговор „НЕ“.**

 В случай, че е налице основание за отстраняване от изброените по-горе съответният участник посочва отговор **„ДА“** и **попълва информацията за приложимото специфично основание за изключване и предприетите мерки**.

**4.** **В част ІV, раздел „В“ на Единния европейски документ за обществени поръчки (ЕЕДОП)** във връзка с изискването по т. IV, т. 1.1 от указанията и посоченото в обявлението за поръчка, участниците представят списък на услугите, изпълнени през последните три години от датата на подаване на офертата, които са идентични или сходни с предмета на обществената поръчка, с посочване на стойностите, датите и получателите. Списъкът се представя чрез попълване на информацията в ЕЕДОП.

**5. В част ІV, раздел „В“ на Единния европейски документ за обществени поръчки (ЕЕДОП)** във връзка с изискването по т. IV, т. 1.2 от указанията и посоченото в обявлението за поръчка, участниците представят списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионална компетентност на лицата.Списъкът се представя чрез попълване на информацията в ЕЕДОП.

**6.** Участниците представят документите, доказващи съответствието с критериите за подбор, при условията на чл. 67, ал. 5 от ЗОП и/или чл. 112, ал. 1, т. 2 от ЗОП, както следва:

- Във връзка с изискването по т. IV, т. 1.1. от указанията – Удостоверение/я, издадено/и от получателя на услугата/дейностите, деклариран в ЕЕДОП, част ІV, раздел „В“ (списък на услугите) или точен уеб адрес към публичен сайт, на който се съдържа информация за изпълнението на съответните дейности, сайт на получателя или линк на обществена поръчка в профили на купувача, или електронна преписка в Агенцията по обществени поръчки, както и/или друг еквивалентен източник на информация, удостоверяващ изпълнението на декларираните дейности. Съответният уеб адрес може да бъде посочен в информацията в част ІV, раздел „В“ на Единния европейски документ за обществени поръчки (ЕЕДОП). Доказателствата следва да са съотносими към декларираните в списъка услуги.

- Във връзка с изискването по т. IV, т. 1.2. от указанията – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението, в който е посочена професионалната компетентност на лицата, **заедно с документи, доказващи професионална компетентност на лицата.**

**7.** Участник (икономически оператор), който участва самостоятелно в обществената поръчка и не използва капацитета на трети лица и подизпълнители, попълва и представя един ЕЕДОП.

**8.** Участник (икономически оператор), който участва самостоятелно в обществената поръчка, но ще ползва капацитета на трето/и лице/а по отношение на критериите за подбор, посочени от възложителя, **представя попълнен отделен ЕЕДОП за всяко едно от третите лица**.

Участник (икономически оператор), който участва самостоятелно в обществената поръчка, но посочва, че ще ползва капацитета на подизпълнител/и предоставя **попълнен отделен ЕЕДОП за всеки подизпълнител**.

По отношение на третите лица и подизпълнителите не следва да са налице основания за отстраняване по Раздел ІІI от настоящите указания и трябва да отговарят на критериите за подбор, за доказването на които участникът се позовава на техния капацитет или съобразно вида и дела от предмета на поръчката, който ще изпълняват.

**9.** Когато изискванията на възложителя по чл. 54, ал. 1, т. 1, 2 и 7 се отнасят за повече от едно лице, всички лица подписват един и същ ЕЕДОП.

Когато е налице необходимост от защита на личните данни при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 се попълва в отделен ЕЕДОП, подписан от съответното лице.

Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

В ЕЕДОП могат да се съдържат и обстоятелствата по чл. 54, ал. 1, т. 3 - 6 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

**10.** В случая по т.9, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**11.** Участник, за когото е налице някое от основанията за отстраняване по чл. 54, ал. 1 от ЗОП, представя документи, удостоверяващи предприетите от него мерки за доказване на надеждност, съгласно чл. 56 от ЗОП. Предприетите мерки се описват в съответния раздел на ЕЕДОП. Като доказателства за надеждността на участника се представят документите, посочени в чл. 45, ал. 2 от ППЗОП.

**12.** Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата, съгласно чл. 67, ал. 5 от ЗОП.

**13.** Участниците са длъжни да уведомят писмено възложителя за настъпване на обстоятелство по чл. 54, ал. 1 от ЗОП и чл. 101, ал. 11 от ЗОП, съгласно настоящата документация, в 3-дневен срок от настъпването.

**14.** Участник – обединение, което не е юридическо лице, следва да представи копие от документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределение на отговорността между членовете на обединението, включително уговаряне на солидарна отговорност;
* дейностите, които ще изпълнява всеки член на обединението;
* определяне на партньор, който да представлява обединението за целите на обществената поръчка.

 Възложителят не поставя изискване за създаване на юридическо лице, в случай че обединението бъде определено за изпълнител на обществената поръчка. Възложителят изисква наличие на уговорена солидарна отговорност на участниците в обединението при изпълнението на поръчката.

Съответствието с критериите за подбор за обществената поръчка се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Лице, което участва в обединение, не може да подава самостоятелно оферта. Едно физическо или юридическо лице може да участва само в едно обединение.

Когато участник в процедурата е клон на чуждестранно лице, той може за доказване на съответствие с изискванията за икономическо и финансово състояние, технически и професионални способности, да се позове на ресурсите на търговеца, в случай че представи доказателства, че при изпълнение на поръчката ще има на разположение тези ресурси.

 **15.** Участник, който възнамерява да ползва подизпълнител/и, трябва да посочи в **Част IV, Раздел В от ЕЕДОП** подизпълнителя/ите и дела от поръчката, който ще му/им възложи.

Лице, което е дало съгласие да бъде подизпълнител на участник, не може да подава самостоятелно оферта.

Всеки подизпълнител трябва да отговаря на критериите за подбор съобразно вида и дела от поръчката, който ще изпълнява, и за него да не са налице основанията за отстраняване.

Възложителят изисква замяна на подизпълнител, за когото е налице основание за отстраняване или не отговаря на критерий за подбор, съобразно вида и дела от поръчката, който ще изпълняват.

За всеки подизпълнител се представя отделен надлежно попълнен и подписан от него ЕЕДОП, в който се посочва информацията, изисквана съгласно Част II, раздели А и Б, Част III и съответните полета от Част IV oт ЕЕДОП.

 **ВАЖНО:** Независимо от възможността за използване на подизпълнители отговорността за изпълнение на договора за обществена поръчка е на изпълнителя.

 **16.** **Използване на капацитета на трети лица:** Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

Когато участник се позовава на капацитета на трети лица, той посочва тази информация в Част ІІ, Раздел В от ЕЕДОП.

Участникът трябва да може да докаже, че ще разполага с техните ресурси, както и да представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

Всяко трето лице представя отделен подписан от него ЕЕДОП, в който попълва Част II, раздели А и Б, Част III, както и приложимите полета от Част IV oт ЕЕДОП.

# VI. Представяне на офертите

Всяка една оферта следва да съдържа всички документи посочени в обявлението и документацията за участие.

**1.** Документите, свързани с участието в процедурата се представят в съответствие с изискванията на чл. 47, ал. 1 - 3 от ППЗОП.

**2.** Документите се представят в запечатана непрозрачна опаковка, върху която се посочват наименованието на участника, включително участниците в обединението (когато е приложимо), адрес за кореспонденция, телефон и по възможност факс и електронен адрес, наименованието на настоящата обществена поръчка както следва:

До

ИЗПЪЛНИТЕЛНА АГЕНЦИЯ „ГЛАВНА ИНСПЕКЦИЯ ПО ТРУДА“

бул. „Княз Ал. Дондуков” № 3

гр. София 1000

**Оферта**

за участие в открита процедура за възлагане на обществена поръчка с предмет:

**„Разработване на методика за планиране на дейността и контрол чрез въпросници за самоконтрол“**

От

Наименование на участника, включително участниците в обединението, когато е приложимо

Адрес за кореспонденция

Телефон, факс и електронен адрес\*

**\* *Посочва се*** *по възможност, когато участникът има факс и/или електронен адрес.*

**3. Опаковката с документите за участие съдържа:**

 **3.1. Опис на представените документи** и информацията, съдържащи се в опаковката, подписан от участника, съгласно чл. 47, ал. 3 от ППЗОП – (документа се представя в свободен текст.)

**3.2. Единен европейски документ за обществени поръчки (ЕЕДОП)** в съответствие с изискванията на закона и документацията.

Съгласно чл. 67, ал. 4 от ЗОП, ЕЕДОП се представя задължително в електронен вид. За изпълнение на това изискване, Възложителя е създал образец на еЕЕДОП, наличен в Профила на Купувача на ИА ГИТ, в самостоятелно обособената електронна преписка на процедурата. След изтеглянето му, участникът следва да зареди в системата на еЕЕДОП получения XML файл, да попълни необходимите данни и да го изтегли, след което ЕЕДОП следва да се подпише с електронен подпис от съответните лица. Системата за еЕЕДОП може да се достъпи на следния интернет адрес: https://espd.eop.bg/espd-web/filter?lang=bg. Системата за еЕЕДОП е онлайн приложение и не може да съхранява данни, предвид което участникът следва винаги да запазва и съхранява на компютъра си еЕЕДОП в XML или PDF формат. Участникът представя ЕЕДОП в електронен вид, цифрово подписан и приложен на подходящ оптичен носител към опаковката с документи за участие. В този случай, формата, в който е представен ЕЕДОП не следва да позволява редактиране на неговото съдържание. Участникът може да представи ЕЕДОП и чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който препраща, преди крайния срок за получаване на офертите. В случаите когато ЕЕДОП е попълнен през системата за еЕЕДОП, при предоставянето му, участникът, с електронен подпис, следва да бъде подписана версията в PDF формат.

**ВАЖНО:** При представяне на ЕЕДОП в електронен формат следва да се има предвид методическо указание на Агенцията по обществени поръчки, относно предоставяне на еЕЕДОП, публикувано на интернет страницата на АОП в раздел „Методически указания“. Информация за използването на системата за еЕЕДОП ще откриете на адрес: <http://www.aop.bg/fckedit2/user/File/bg/practika/MU4_2018.pdf>

**Подписване на електронен ЕЕДОП с електронен подпис от две или повече лица:** Подписването на ЕЕДОП с електронен подпис дава възможност за последователно полагане на няколко подписа без да е необходимо лицата да се намират на едно и също място, т.е. дистанционно. Това обхваща и случаите на лица, ситуирани в чужбина. Следва да се има предвид, че няма пречка всяко лице да подпише отделен ЕЕДОП, независимо, че декларираните обстоятелства са едни и същи. За законосъобразното провеждане на дадена процедура е от значение дали са налице основания за отстраняване за лицата по чл. 40, ал. 1 от ППЗОП, а не броят на документите, с които се декларират съответните обстоятелства. Предвид това, няма да се изисква представяне на коригиран ЕЕДОП от оценителната комисия, както и не е необходимо да се изясняват и конкретните обстоятелства, довели до представяне на повече от един ЕЕДОП.

Възложителят приема е-ЕЕДОП само по някои от следните начини:

а) приложен на подходящ електронен носител към пакета документи за участие в процедурата. Например на CDR, CD R/W, USB флаш или други.

б) предоставен чрез осигурен достъп по електронен път до изготвения и подписан електронно ЕЕДОП. В този случай документът следва да е снабден задължително с електронен времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. Като приложение към документацията следва да бъде представен документ -декларация, в която да се посочи адресът, на който е осигурен достъп до е-ЕЕДОП.

e-ЕЕДОП се представя за участника, а когато е приложимо – за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

 **3.3. Документи за доказване на предприети мерки за надеждност,** когато е приложимо.

 **3.4.** **Документ, по чл. 37, ал. 4 от ППЗОП**, когато участникът е обединение, което не е юридическо лице.

 **3.5.** **Доказателство по чл. 66, ал. 1 от ЗОП за поетите от подизпълнителя задължения** (когато е приложимо).

 **3.6. Документите по чл. 65, ал. 3 от ЗОП** **за поетите от третите лица задължения** (когато е приложимо).

 **3.7. Техническо предложение,** съдържащо:

 **3.7.1. Документ за упълномощаване,** когато лицето, което подава офертата, не е законният представител на участника, с нотариална заверка съгласно изискванията чл. 18, ал. 2 от АПК.

 **3.7.2. Предложение за изпълнение на поръчката** в съответствие с техническата спецификация и изискванията на възложителя**,** съгласно приложеният към документацията образец.

 **3.7.3. Декларация** за съгласие с клаузите на приложения проект на договор **-** обстоятелството се декларира в приложения образец по т. 3.7.2.

 **3.7.4. Декларация** за срока на валидност на офертата - срокът се декларира в приложения образец по т. 3.7.2;

 **3.8. Ценово предложение** - изготвя се и се представя в съответствие с приложения към документацията образец в отделен запечатан, непрозрачен плик с надпис: **„Предлагани ценови параметри”**, съгласно чл. 47, ал. 3 от ППЗОП. **Пликът, съдържащ ценовото предложениe на участника, се поставя в опаковката.**

При подготовката на ценовото предложение в съответствие с приложения образец, участниците да спазят следните изисквания: предлаганите ценови параметри да бъдат крайни и да включват всички разходи за цялостното изпълнение на поръчката, както и да бъдат валидни за целия срок на договора.

Всички копия на документи, съдържащи се в офертата, следва да бъдат заверени **с гриф „Вярно с оригинала” и подпис на заверяващото го лице**.

**ВАЖНО:** При сключването на договора участникът, определен за изпълнител, следва да предостави представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива.

При изготвяне на офертата участникът трябва да се придържа точно към обявените от Възложителя условия (чл. 101, ал. 5 от ЗОП).

Участникът трябва да проучи всички указания, образци и условия в документацията. Невъзможността да предостави цялата информация, изисквана в документацията или представянето на оферта, неотговаряща на изискванията на Възложителя, посочени в документацията, е риск за участника и може да доведе до отстраняването му.

Офертата следва да отговаря на изискванията, посочени в обявлението за откриване на процедурата, настоящите указания и трябва да бъде оформена по приложените към документацията образци на приложения. Условията в образците от документацията за участие са задължителни за участниците и не могат да бъдат променяни от тях.

Офертата задължително трябва да включва пълния обем от предмета на обществената поръчка. Оферти за част от предмета се отстраняват от участие.

**Обмен на информация:** До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП, ППЗОП и в тази документация, между заинтересовано лице, участник или техни представители и:

а) органите и служителите на възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие, ако е приложимо.

 При промяна в посочения адрес, телефон, имейл и факс за кореспонденция, участниците са длъжни в срок до 24 (двадесет и четири) часа надлежно да уведомят възложителя за промяната.

Неправилно посочен адрес, телефон, електронен адрес или факс за кореспонденция или неуведомяване за тяхната промяна освобождава възложителя от отговорност за неточно изпращане на уведомленията или информацията.

 Участниците могат да посочват в заявленията за участие или офертите си информация, която смятат за конфиденциална във връзка с наличието на търговска тайна. В тези случаи те подават декларация. Участниците не могат да се позовават на конфиденциалност по отношение на предложенията от офертите им, които подлежат на оценка.